NÁRODNÁ  RADA  SLOVENSKEJ  REPUBLIKY
III. volebné obdobie

Návrh 
 
Zákon

z ........ 2005, 

ktorým sa dopĺňa zákon Národnej rady Slovenskej republiky č. 350/1996 Z. z.
o rokovacom poriadku Národnej rady Slovenskej republiky v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení nálezu Ústavného súdu Slovenskej republiky 
č. 77/1998 Z. z., zákona č. 86/2000 Z. z., zákona č. 138/2002 Z. z., zákona č. 100/2003 Z. z., zákona č. 551/2003 Z. z., zákona č. 360/2004 Z. z. a zákona č. 253/2005 Z. z. sa dopĺňa takto:

1. V § 64 odsek 6 sa na konci pripája táto veta: „Ak je súčasťou názvu poslaneckého klubu názov politickej strany alebo politického hnutia alebo jeho skratka zapísané v registri podľa osobitného predpisu,52a) názov poslaneckého klubu písomne oznámi predsedovi národnej rady štatutárny orgán tejto politickej strany alebo politického hnutia.52b)“.

Poznámky pod čiarou k odkazom 52a a 52b znejú:
„52a) § 5 ods. 3 písm. a) zákona č. 85/2005 Z. z. o politických stranách a politických hnutiach.
52b) § 5 ods. 3 písm. f) zákona č. 85/2005 Z. z.“.

2. Za § 150 sa vkladá § 150a, ktorý vrátane nadpisu znie:

„§ 150a
Prechodné ustanovenie účinné od 1. decembra 2005

Štatutárny orgán politickej strany alebo politického hnutia písomne oznámi predsedovi národnej rady do jedného mesiaca po nadobudnutí účinnosti tohto zákona názov poslaneckého klubu, ktorý ku dňu účinnosti tohto zákona pôsobí v národnej rade a používa ako súčasť svojho názvu názov tejto politickej strany alebo politického hnutia alebo jeho skratku zapísané v registri podľa osobitného predpisu,52a) inak poslanecký klub nesmie používať ako súčasť svojho názvu názov tejto politickej strany alebo politického hnutia alebo jeho skratku zapísané v registri podľa osobitného predpisu.52a)“.

Čl. II

Účinnosť
Tento zákon nadobúda účinnosť 1. decembra 2005.